Diari Oficial de la Generalitat Valenciana


Sumari del DOGV 3880, del 17-11-2000 (2000/9172)

RESOLUCIÓ de 25 d'octubre de 2000, del conseller de Benestar Social, per la qual s'incrementa l'import global màxim de les línies de subvenció que financen ajudes convocades per diverses ordres d'aquesta Conselleria, gestionades per l'Institut Valencià de la Joventut (IVAJ).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9172


Data del document
:   25-10-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut Generalitat Jove
    * Escola Formació Animadors Juvenils Temps Lliure
    * jove
    * treballador social
    * sindicat
    * alumnat
    * lloguer
    * associació
    * alumne
    * suport econòmic
    * ajuda pública

RESOLUCIÓ de 25 d'octubre de 2000, del conseller de Benestar Social, per la qual s'incrementa l'import global màxim de les línies de subvenció que financen ajudes convocades per diverses ordres d'aquesta Conselleria, gestionades per l'Institut Valencià de la Joventut (IVAJ). [2000/A9172]
  
Durant l'exercici 2000 s'han publicat les següents convocatòries d'ajudes i subvencions gestionades per l'Institut Valencià de la Joventut:
  
- Ordre de 26 de juny de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000 (DOGV núm. 3.785, de 4 de juliol de 2000).
  
- Ordre de 17 d'agost de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils i entitats prestadores de serveis a la joventut titulars d'escoles de formació d'animadors juvenils en el temps lliure, reconegudes i homologades per la Generalitat Valenciana, per a l'any 2000 (DOGV núm. 3.823, de 28 d'agost de 2000).
  
- Ordre d'1 de setembre de 2000, de la Conselleria de Benestar Social, per la qual es convoquen, per a l'any 2000, ajudes econòmiques per al lloguer d'habitatges per a joves i per a parelles de joves (DOGV núm. 3.838, de 18 de setembre de 2000).
  
L'Institut Valencià de la Joventut ha proposat, a fi de maximitzar l'eficiència en la distribució de recursos econòmics a través d'ajudes i subvencions públiques, l'increment de les línies que financen les convocatòries citades a càrrec de crèdit disponible en el seu mateix pressupost de despeses.
  
En conseqüència, considerant la disponibilitat pressupostària que permet incrementar la dotació inicial, fent ús de les atribucions legalment i reglamentàriament conferides, resolc:
  
Primer
  
Ampliar l'import global màxim de la línia de subvenció 401/000/00 del pressupost de despeses de l'Institut Valencià de la Joventut per a 2000, que finança la convocatòria d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000, fins a 83.929.828 de pessetes, la qual cosa suposa un increment de 47.974.754 de pessetes sobre la dotació anterior.
  
Segon
  
Ampliar l'import global màxim de la línia de subvenció 413/000/00 del pressupost de despeses de l'Institut Valencià de la Joventut per a 2000, que finança la convocatòria d'ajudes a associacions juvenils i entitats prestadores de serveis a la joventut titulars d'escoles de formació d'animadors juvenils en el temps lliure, reconegudes i homologades per la Generalitat Valenciana, per a l'any 2000, fins a 5.500.000 pessetes, la qual cosa suposa un increment de 1.500.000 pessetes sobre la dotació anterior.
  
Tercer
  
Ampliar l'import global màxim de la línia de subvenció 412/000/00 del pressupost de despeses de l'Institut Valencià de la Joventut per a 2000, que finança la convocatòria d'ajudes econòmiques per al lloguer d'habitatges per a joves i per a parelles de joves, fins a 84.439.062 de pessetes, la qual cosa suposa un increment de 5.000.000 de pessetes sobre la dotació anterior.
  
Quart
  
En tots els casos, les quanties resultants després dels increments introduïts per aquesta resolució tindran el caràcter de màximes.
  
Cinqué
  
L'Institut Valencià de la Joventut (IVAJ) adoptarà les mesures necessàries per a dotar d'efectivitat material aquesta resolució.
  
Sisé
  
Aquesta resolució es publicarà en el Diari Oficial de la Generalitat Valenciana.